એક પણ બાળક શિક્ષણથી વંચિત ન રહે, દરેક બાળક ભણી ગણીને આગળ વધે તેમજ ધો.૮ પછી બાળકો ધો.૯માં પ્રવેશ મેળવીને આગળ વધે તેવા આશયથી શરૂ કરવામાં આવેલા શાળા પ્રવેશોત્સવ-કન્યા કેળવણીના મહાઅભિયાનના પ્રથમ દિને આજરોજ શિક્ષણમંત્રી ભુપેન્દ્રસિંહ ચુડાસમાએ સુરત જિલ્લા બારડોલી તાલુકાના અસ્તાન અને વરાડ ગામે ધો.૧માં પ્રવેશ મેળવતા ૨૬ ભૂલકાઓને શાળામાં કુંમકુંમ તિલક કરીને શાળામાં પ્રવેશ અપાવ્યો હતો. તેમજ મંત્રીએ ધો.૯માં પ્રવેશ મેળવતા આ બન્ને ગામોના ૩૪૪ કન્યાઓ અને ૧૧૨ કુમારોનું પણ નામાંકન પણ કરાવ્યું હતું.